Pyyntö on kertomus pienestä Taavi-pojasta, joka joutuu huutolaislapseksi Perttilän taloon.
Pyyntö on kertomus pienestä Taavi-pojasta, joka joutuu huutolaislapseksi Perttilän taloon. Perttilän Aune on talon ankara emäntä ja Esko sen viinaanmenevä isäntä. Taavi elää työntäyteistä arkeaan yhdessä Lauri-rengin ja talon piikojen kanssa. Taavi joutuu sietämään ilkeää kohteluaan. Hän yrittää parhaansa, mutta mikään ei tunnu koskaan riittävän. Lapsi on kuitenkin lojaali ja antaa paljon anteeksi. Pyyntö on tarina huutolaisuudesta. Jyrkän kesäteatterin väki haluaa kertoa yleisölleen näytelmän kautta tästä Suomessa läpi vuosikymmenten vaietusta asiasta. Kesällä 2024 kantaesityksensä saava näytelmä käsittelee synkkää aihetta, mutta se tehdään elämänmakuisesti, huumoria ja lämpöä unohtamatta.
Karhuvuoren alue, Facebook-ryhmässä tiedot tarkemmin
Karhuvuoren asuinalueella järjestetään pihakirppistapahtuma jo kuudetta kertaa! Suositussa tapahtumassa on 32 myyntipistettä.
Karhuvuoren asuinalueella (1-4) järjestetään lauantaina 4.5.2024 klo 12-15 pihakirppistapahtuma jo kuudetta kertaa! Suositussa pihakirppistapahtumassa on 32 myyntipistettä, jossa on mahdollista tehdä hienoja löytöjä ja nauttia mukavasta tunnelmasta. Alueella asuu erityisen paljon lapsiperheitä, joten mahdollisuus löytää lapsille vaikka mitä, mutta kaikilla pisteillä on muutakin sekalaista myytävää. Facebook-ryhmästä on mahdollista nähdä ennen tapahtumaa mitä pihoista löytyy. Tervetuloa! https://www.facebook.com/events/732647312316354
Flyer (Facebook-kansikuva)_20240429_150528_0000.jpg
Musiikkiteatteri Salama tuo toukokuun lopussa näyttämölle itse käsikirjoittamansa musiikkidraaman Peilikuvia -elämän värejä etsimässä.
Ryhmälähtöisesti tuotetun musiikkinäytelmän koskettavat tarinat vievät katsojan tunteiden värikkääseen vuoristorataan, jonka kyydissä nähdään välähdyksiä arjen taisteluista iloineen ja suruineen. Peilikuvia -elämän värejä etsimässä johdattavat katsojan ihmisyyden ytimeen. Ryhmäläisten itse säveltämät ja sanoittamat kappaleet peilaavat koettua elämää ja pukevat sanoiksi sanoittamatonta. Esitys tarjoaa unohtumattoman kokemuksen, jossa yleisöllä on mahdollisuus pohtia elämän tasapainoa pimeyden ja valon välillä. Ethän siis pelkää tulla katsomaan, kokemaan, liikuttumaan, nauramaan ja laulamaan kanssamme! Esitykset: pe 24.5. klo 19 la 25.5. klo 19 su 26.5. klo 15 Paikka: Seinäjoen Nuorisokeskus Puskantie 3, 60100 Seinäjoki Liput: 10€ ovelta.
45€ / hlö | alle 4v veloituksetta | 4-12v 15€
{"fi":"Pöytävaraukset 06 421 5200 / alma@hotelalma.fi / www.hotelalma.fi","sv":"","en":""}
Perinteinen Alman Vappubrunssi 1.5. klo 9-16
Vappupäivänä tarjolla perinteinen Alman Vappubrunssi noutopöydästä: Tomaattia, kurkkua, paprikaa ja salaatinlehtiä (M,G) Myrttisen suolakurkkua (M,G) Luonnonjogurttia (L,G) ja puutarhamarjoja (M,G) Alman hedelmäsalaatti (M,G) Leikkele- ja juustovati (L,G) Paahdettua kirsikkatomaattia, mozzarellaa ja basilikapestoa (L,G,sis. pinjansiementä) Lohicheviche ja siemennäkkäriä (M,G) Sillilavalikoima (M,G) Savulohta ja sitruuna-aiolia (L,G) Rosehärkää ja omena-chilihilloketta (M,G) Tilliperunaa (M,G) Pinaattimunakasta (L,G) Artesaaninakkia, lihapullia ja pekonia (L,G) Grillattuja kasviksia (M,G) Lapuan leivän sämpylöitä ja levitettä (L) Vuoksenpiirakkaa ja munavoita (L) Chorizo rieskarullia (L) Croissantteja ja appelsiinimarmeladia Omena-, karpalo- ja appelsiinimehua (M,G) Mansikka-lime-minttu smoothie (M,G) Kahvi/tee Almassa tehtyä simaa (M,G) Rocky road-suklaata Munkkeja (L) Mustikka-vanilja tartalet (L) 45€ / hlö alle 4v veloituksetta, 4-12v 15€
Tervetuloa ottamaan uusi E-kirjasto aineistoineen haltuun!
Uusi kuntien yhteinen E-kirjasto on palvelu, josta voit lainata e-kirjoja, äänikirjoja ja digilehtiä. Yhteisen E-kirjaston aineistot ovat käytettävissä 29.4.2024 alkaen. Tule kuuntelemaan, miten palvelu otetaan käyttöön ja miten e-aineistoja lainataan. Pääkirjaston digiopastajat neuvovat E-aineistojen käytössä. Tervetuloa!
LevyPopup, tuo musiikin ystävien ja vinyylin vinguttajien puuhamaa on taas täällä!
LevyPopup, tuo musiikin ystävien ja vinyylin vinguttajien puuhamaa palaa Seinäjoen Epstorin liiketilaan torstaista lauantaihin 2.-4.5.24. Vinyylilevyjen buumi on totta ja koskettaa monia. Eräät hankkivat esimerkiksi nuorina kadottamiaan musiikin aarteita vinyyleinä, tai miksei CD:einäkin. Kokoelman entinen helmi pitää saada takaisin ei ehkä hinnalla millä hyvänsä, mutta vaikkapa hyväkuntoisena käytettynä tai sitten tuoreena uusintajulkaisuna. Ja kyllä, vinyylilevyjä painetaan edelleen hurjaa tahtia. Tosin painot eivät pysy läheskään kysynnän tahdissa, joten saatavuusongelmiakin on. Suomessakin on juuri aloittanut oma vinyyliprässäämö, joten laarien pullistelua odotellaan lähikuukausina. Vinyylin ohella toki CD on pitänyt pintansa suosituimpana formaattina ja se näkyy kaukaloissa tälläkin kertaa. LevyPop-up siis Seinäjoen Epstorin (Kalevankatu 4) liiketilassa to-la 2.-4.5.24. Avoinna to 12-18, pe 11-18 ja la 10-15. Tervetuloa. MT record.fi FB event: https://www.facebook.com/events/936452384713045/936452394713044 www.record.fi
Tässä tulee viikon lounaslista, Olkaa hyvä!
Kuulkaas, hyvät lounasruokailijat ja nälkäiset seikkailijat, tässä tulee viikon lounaslista, Olkaa hyvä! MAANANTAI 29.4. Smoken lohi TIISTAI 30.4. Kebab KESKIVIIKKO 1.5. Ei lounasta. Vappubrunssi <a href="https://l.facebook.com/l.php?u=https%3A%2F%2Fwww.holysmoke.fi%2Fvappubrunssi%3Ffbclid%3DIwZXh0bgNhZW0CMTAAAR2vtgsgfIzyb4Hi1GGo5GKSFZeWh0PZYxCe8lF3tCts2DMXzIYu-Exwx_A_aem_ASRT81ZwXFfAyZPKJ0B1tu69vix-2_JvTrYAOThqXCHaLTvU2SVje0sVEiOb4a7sy_bXViezWUpiI5g07cSpdo7P&h=AT0GPClLgEoMPUQvZVvzFXIUFMbnQ6JRdbmnA8Eh2b0FWBc58pFaGPV8OsOpqU4zzi3lxlItqnTmNiAg9bZGu2iL3DkiyJUT6N6FrCxDFljrR4imsQopEh3PJY1blDHjIvl0xVW8lplDIv5VROPi&__tn__=-UK-R&c[0]=AT0YY0YmiLUXbu7hfPoILAbHFB-XKm3OuKrG_QKhonkKGFvPWSylcz459KkS2oXw2Nc5ldcWvaDSk56KouHCjbgKGbxvhjPaFcseEG3jKs0oFNrCC-i_qgTyeuEvCpuTjjvHvSAHyGBIgKRwhmj5l5wu9AdJJrbBSfgzWkLSmIVBS0EMpUmwrv9xw-QYs5Jw6yzjQk4624bR56NpGBHTrsKRy-u51oiH1gSX">https://www.holysmoke.fi/vappubrunssi TORSTAI 2.5. Jallupullat PERJANTAI 3.5. BurgerPerjantai Mikäs on sinun suosituin lounasruokamme? Lounaalla on tarjolla myös herkkuja avotuligrillistä: - Grillattua kanaa & BBQ -possua, makkaraa... - Kasviksia & monipuolinen ja runsas salaattipöytä - Lounas sis. vesi, mehu, kahvi/tee sekä leipä LOUNAS 13,50€ ELÄKELÄISET 11,90€ VARUSMIEHET 11,90€ SALAATTILOUNAS 11,90€ Take Away lounas 18,90/kg. Annoksen saat itse kerätä linjastosta. MUISTA! Keräämällä 10 leimaa lounaspassiin, saat 20€ arvoisen etusetelin Holy Smokeen! Lounaspassit jaossa kassalla ilmaiseksi. Nouda siis omasi! Leiman saat passiisi kaikista normaalihintaisista lounaista. Viikkolounaan löydät myös Ilkkapohjalainen lounaspaikasta. <a href="https://l.facebook.com/l.php?u=https%3A%2F%2Fbit.ly%2Fholysmokelounas%3Ffbclid%3DIwZXh0bgNhZW0CMTAAAR2-szZQ65aPZ8XBwZz52m6RdfkJ5Yb609ORQ3sz5XagcleR4uWge8yH1xU_aem_ASQ_6WpJz8hcG5Sw6OCrUJagL7MXk0l0BdWHQ9RgNygOIHeu-TlePbtWjwbfAyiEBaBmTQmq9pB0pBnngMdISneu&h=AT1zVAvhixXYT9tq71NEorJsTutiBOfs2Sv3iu-AIbgkJCQxmBHbA1o-uOKhPzM2-9fIRuDFiSbSopXKvEC28L2he3AnPs7JNu-wMOqEia94yExmwu6z9CX_iXSBqncb-sMTdaR9rZjlS1CUT0yr&__tn__=-UK-R&c[0]=AT0YY0YmiLUXbu7hfPoILAbHFB-XKm3OuKrG_QKhonkKGFvPWSylcz459KkS2oXw2Nc5ldcWvaDSk56KouHCjbgKGbxvhjPaFcseEG3jKs0oFNrCC-i_qgTyeuEvCpuTjjvHvSAHyGBIgKRwhmj5l5wu9AdJJrbBSfgzWkLSmIVBS0EMpUmwrv9xw-QYs5Jw6yzjQk4624bR56NpGBHTrsKRy-u51oiH1gSX">bit.ly/holysmokelounas ____________________________________________________ LAUANTAI 4.5. TEX MEX BRUNCH klo 11.30-14.00 Lue lisää: https://www.holysmoke.fi/brunssi ____________________________________________________ SUNNUNTAI 5.5. STEAK SUNDAY Kaksi pihviannosta yhden hinnalla! Lue lisää: https://www.holysmoke.fi/steak-sunday ____________________________________________________ #lounas #holysmoke #juomaajaruokaa #paraslounas #holysmokeseinajoki #visitseinäjoki #visitlakeus #seinäjoenkeskustassatapahtuu #tuepaikallista
Tex Mex Brunch - missä aamiaisen ja lounaan välinen rajaviiva katoaa nopeammin kuin kaktus aavikon hiekassa.
LA 4.5.2024 TEX MEX BRUNCH AI, AI, AI! VIVA LA BRUNCH! Tex Mex Brunch - missä aamiaisen ja lounaan välinen rajaviiva katoaa nopeammin kuin kaktus aavikon hiekassa. Tule nälkäisenä ja lähde hymy huulilla! _____________________________ LA 4.5.2024 TEX MEX BRUNCH (22€/28€) Pöytä sisältää mm. -Meksikolainen Coleslaw -Guacamole -Mangosalsa -Salsa verde fresca -Creme fraiche -Smoken dippi -Mole poblano -Cohinita pibil -Juustokastike -Nakit & Lihapullat -Chili Con Carne -Chili Con Vege -Ranskalaiset -Grilliperunat -Smokedilla -Loaded nachos -Chili-suklaamousse -Jälkiruokatori -Ja paljon muuta! _____________________________ JUOMATARJOUKSET BRUNSSIN YHTEYDESSÄ: Sielukas talon valkoviini… Holy Smoke WHITE - Chardonnay 19,00€ (norm. 39,50€) 75cl, Mendosa, Argentina 13% Lasillinen kuohuviiniä… Castellblanc Cava Seco 3,00€ (norm. 8,00€) 12cl, Espanja, 11,5% Brunssin juomatarjoukset voimassa 1.6.2024 asti. _____________________________ TULEVAT BRUNSSIT: 11.5. BBQ BRUNCH 25.5. AMERICAN BRUNCH ___________________________________ Ja muista! Holy Smoke ja pöytävaraus ovat kuin pippuri ja suola - ne täydentävät toisiaan täydellisesti! PÖYTÄVARAUKSET: Laita meille meiliä osoitteeseen myynti@holysmoke.fitai pirauta meille +358 44 2354113, niin järjestetään teille varaus kuntoon! Voit varata pöydän myös lomakkeella: bit.ly/holysmokeyhteydenotto Facebook kaverit & instagram seuraajat: 22€/hlö, norm. 28€/hlö. Pienet lapset 1,5€/ per ikävuosi. Brunssi tarjolla klo 11:30-14:00. Lauantaisin menun annokset ovat tilattavissa klo 12:00 jälkeen. Eikä tässä vielä kaikki. Normaalihintaisesta brunssista saat leiman LOUNASPASSIIN. Keräämällä 10 leimaa, saat 20€ arvoisen etusetelin Holy Smokeen! Passin saat veloituksetta kassalta. Lue lisää: https://www.holysmoke.fi/brunssi Holy Smoken löydät: https://www.facebook.com/HolySmokeBGC https://www.instagram.com/holysmoke.seinajoki #holysmokeseinäjoki #ranskalainenmaalaisbrunssi #HyväRuoka #Grilliherkut #Makumatka #HolySmokeBrunssi #LauantaiHerkuttelu #HyväRuoka #HolySmokenBrunch #Grilliherkut #Tuppuarpoo #NauruRaikaa #visitseinäjoki #visitlakeus #seinäjoenkeskustassatapahtuu #tuepaikallista #Brunssi
RYTMI-INSTITUUTIN AVOIMIEN OVIEN PÄIVÄ (2).png
{"fi":"Ilmoittaudu mukaan tapahtumaan osoitteessa https://forms.gle/qUfSyh4Qwy1JkYYc6","sv":"","en":""}
Rytmi-instituutin toimisto sijaitsee Rytmikorjaamon kellarikerroksessa (0. kerros)
Rytmi-instituutin avoimien ovien päivä järjestetään tiistaina 7.5. osoitteessa Vaasantie 11 60100 Seinäjoki.
Lämpimästi tervetuloa tutustumaan Rytmi-instituutin toimintaan tiistaina 7. toukokuuta! Avoimien ovien päivä järjestetään Rytmi-instituutin toimistossa Rytmikorjaamolla (0. kerros) osoitteessa Vaasantie 11, 60100 Seinäjoki. Rytmi-instituutti on populaarimusiikin asiantuntijaorganisaatio, jonka tehtävänä on edistää elävää ja luovaa musiikkikulttuuria Suomessa, harjoittaa populaarimusiikkiin liittyvää koulutus-, tutkimus-, julkaisu- ja tiedotustoimintaa ja ylläpitää alan kotimaisia ja kansainvälisiä suhteita. Lue lisää osoitteessa: www.rytmi-instituutti.fi Avoimien ovien päivänä pääset tutustumaan Rytmi-instituutin toimintaan ja henkilökuntaan sekä verkostoitumaan muiden alueen toimijoiden kanssa. Tilaisuudessa esitellään myös uusi Euroopan unionin osarahoittama, Rytmi-instituutin ja Kaakkois-Suomen ammattikorkeakoulun luotsaama Klusteri-hanke, jonka tarkoituksena on koota yhteen (populaari)musiikin ja siihen liittyvien muiden sisältötuotantoalojen eri toimijoita, tekijöitä ja päättäjiä. Klusteri-hanke pyrkii paitsi tarkastelemaan musiikkialaa ja sen sektoreiden toimintaa kokonaisuutena, tunnistamaan kehityskohteita, testaamaan sekä luomaan uusia ratkaisuja alan kehitykselle. Hankkeen tavoitteena on lisätä synergiaa sekä keskustelua alan eri toimijoiden välillä sekä helpottaa alalle työllistymistä avaamalla mm. tietoperusteisen, osallistavan ja avoimen viestintäkanavan, joka tarjoaa väylän tekijöiden löytämiseksi eri projekteihin ja työtehtäviin. Avoimien ovien päivässä vierailijoiden on mahdollista tuoda esiin ajatuksia alaan ja sen toimintatapoihin liittyvistä kehitysideoista. Aikataulut ja ilmoittautuminen Huomioiden musiikkialan toimijoiden vaihtelevat työajat, Rytmi-instituutti järjestää avoimien ovien päivänä kolme ohjattua tilaisuutta, joiden aikana on mahdollista tutustua Rytmi-instituutin toimintaan sekä kuulla tietoa uudesta hankkeesta. Valitse itsellesi kellonajoista sopivin ja ilmoittaudu mukaan täällä. Ohjatut tilaisuudet järjestetään tiistaina 7.5. alkaen klo 12:00, 15:30 ja 17:30. Lisätietoja: toimisto@rytmi-instituutti.fi 040 733 4746 (klo 10-15 arkisin)
Kesän paras aloitus YleXPop järjestetään Seinäjoen Lakeudenpuistossa! Tapahtuma on ilmainen, ikärajaton ja päihteetön.
Lauantai ja kesäkuu tuovat Seinäjoelle YleX:n kuulijoiden suosikit, kun YleXPop saapuu Lakeudenpuistoon 1.6. klo 16.00–23.00. Lavalle nousevat Isac Elliot, Lauri Haav, Mirella, Pehmoaino, Hugo ja Bee. Mukana menossa on myös YleX Aamusta tuttu PPP eli Jenni Poikelus, Jere Pehkonen ja Mika Parikka, jotka juontavat tapahtuman. YleXPop nähdään ja kuullaan suorana lähetyksenä Yle Areenassa ja YleX:n taajuuksilla 1.6. klo 16.00–23.00 YleXPop Etkoilla virittäydytään festaritunnelmiin Aikun ja Mellun kanssa lauantain kolmen tunnin suorassa lähetyksessä. Mukana etkoilla on vieraita, yllätyksiä ja festaripäivän fiilistelyä. Lähetys nähdään ja kuullaan suorana Yle Areenasta ja YleX:ltä 1.6. klo 13.00–16.00. Paikan päällä lauantaina ovat myös Yle Kioskin Essi Lamppu ja Marjukka Mattila, jotka analysoivat yleisön tekemiä perseilyjä ensimmäistä kertaa livenä, kun Olenko perseestä? -podcast saapuu Lakeudenpuistoon. Lähetykseen saadaan myös vierailevia perseilijöitä pitkin iltaa (1.6. klo 18.00–21.00 Yle Areena). Seinäjoella ovat myös Ville ”Viki” Eerikkilä ja Juuso ”Köpi” Kallio, joiden luotsaama Viki ja Köpi Show nähdään Seinäjoen Rytmikorjaamolta kolmen tunnin suorana lähetyksenä 31.5. klo 17.00–20.00. Luvassa on höpöttelyä, vieraita, kisoja yleisön kanssa sekä yllätyksiä liveyleisön edessä!
Radio Suomen Kesäkonsertti järjestetään Lakeudenpuistossa 31.5.2024. Konsertti on ilmainen, ikärajaton ja päihteetön.
Ylen kesätapahtuma saapuu Seinäjoelle 31.5.–1.6.2024. Viikonlopun aikana nähdään Radio Suomen kesäkonsertti, YleXPop, Puoli seitsemän, Viki ja Köpi Show sekä paljon muuta ohjelmaa paikan päällä sekä Ylen kanavilla. Perjantaina Radio Suomen kesäkonsertin esiintyjäkaartissa loistavat Eini, Kolmas Nainen sekä Ressu Redford. Konsertti lähetetään suorana Yle TV1:ssä, Yle Areenassa sekä Yle Radio Suomessa klo 18.30 alkaen. Konsertin juontavat Radio Suomesta tutut Hanna Kataja-Rahko ja Matti Ylönen. Mukana perjantaina menossa on myös Puoli seitsemän (Yle TV1 ja Yle Areena klo 19.15). Puoli seiskan perjantaista tuttu Anniina Valtonen tekee odotetun paluun ruutuihin. Anniinan sekä Olli-Pekka Kursin vieraaksi tulee Etelä-Pohjanmaan poika, Kolmas Nainen -yhtyeen perustajajäsen Sakari Pesola. Samaan aikaan Tuulianna Tola järjestelee jo kesäpiknikiä. Yle Radio Suomi laskeutuu Seinäjoelle virittämään festarikansan tunnelmiin. Paikan päältä tehdään ohjelmaa sekä torstaina että perjantaina Seinäjoen torilta ja tapahtuma-alueelta Lakeudenpuistosta. Yleisö on tervetullut seuraamaan paikan päälle lähetysten tekemistä. Urakka aloitetaan torstai-iltana torilta Urheiluillan (30.5. Yle Radio Suomi klo 18-21) parissa, kun Sanna Pirkkalaisen ja Jussi Paasin johdolla sukelletaan pohjalaiseen urheilumaisemaan eri lajien kautta. Perjantaina 31.5. festarikansaa herätellään jo aamutuimaan, kun Radio Suomen Aamu: Pohjanmaa kajahtaa Seinäjoen torilta taajuuksille klo 6–10. Radio Suomen päivä jatkaa klo 10–13 ja iltapäivällä klo 13–14 kuullaan tunti kotimaista musiikkia, kun torilla tanssitaan Paula Jokimiehen juontaman Paikka auringossa -ohjelman tahdissa. Myös tapahtuma-alueelta tehdään suoraa lähetystä perjantaina. Lakeudenpuistoon saapuu Ylen aluetoimitusten yhteinen Kesäradio, joka on tuttuun tapaan siellä missä tapahtuu – tällä kertaa siis Seinäjoella. Lähetystä juontaa klo 14–17 Anna Sirén ja reportterina häärii Olli Haapakangas. Vielä ennen konsertin alkua klo 17–18.30 päästään Sanna Pirkkalaisen ja Toni Laaksosen juontaman legendaarisen Puhelinlangat laulaa -ohjelman pariin suorana ja livenä konserttialueelta.
Näyttelylipun hinnalla: 6/4 e. Museokortilla vapaa pääsy.
Kuraattori Leena-Maija Rossi kertoo Laskoksia-näyttelystä Seinäjoen taidehallilla.
Kuraattorin kierros Laskoksia-näyttelyyn 23.5. klo 12-12.45 Vintti-näyttelytila (3. krs) Näyttelylipulla 6/4 e. Museokortilla vapaa pääsy. Laskoksia-näyttelyn kuraattori Leena-Maija Rossi kertoo näyttelyn taustoista: kuinka näyttely sai alkunsa ja miten se on muodostunut. Entä millaisista ajatuksista ja kokemuksista näyttely ammentaa? Millaisia yhteyksiä kuraattori näkee kahden taiteilijan teoskokonaisuuksien välillä? Esiin tulevat esimerkiksi queer-näkökulma ja ajallisuuden merkitys taiteessa. Tervetuloa kuuntelemaan kuraattorin ajatuksia näyttelyvierailun yhteydessä! Kierroksella voi esittää kysymyksiä ja keskustella näyttelyn aiheista. Laskoksia on Hannele Rantalan ja Kari Soinion teoksista muodostuva yhteisnäyttely, joka käsittelee muistamista, unohdusta, muutoksia ja menetyksiä. Laskoksia-näyttely on esillä Seinäjoen taidehallin Vintti-tilassa 25.5.2024 saakka. Lue lisää näyttelystä: seinajoentaidehalli.fi/laskoksia Leena-Maija Rossi toimii sukupuolentutkimuksen professorina Lapin yliopistossa. Hän on paneutunut tutkimustyössään erityisesti sukupuolen, seksuaalisuuden, etnisyyden, iän ja yhteiskuntaluokan leikkauspisteisiin sekä näiden visuaalisiin esityksiin. Leena-Maija Rossi on kuratoinut näyttelyitä 1990-luvulta lähtien sekä Suomessa että ulkomailla.
Kuraattorin kierros Laskoksia-näyttelyyn